Vier moordsake in Noordwes ondersoekArgieffoto: SAPD, Facebook Kapt. Pelonomi Makau, woordvoerder van die polisie, het gesê ŉ 22-jarige man het Sondag glo sy 26-jarige vriendin met ŉ mes doodgesteek buite haar huis in Ipelegeng. “Die verdagte het na die voorval weggehardloop en is later in hegtenis geneem.” Hy sal na verwagting Dinsdag in die Schweizer-Reneke-landdroshof verskyn. ŉ 27-jarige vrou sal intussen Dinsdag in die Klerksdorp-landdroshof verskyn nadat sy glo Sondag haar kêrel met ŉ mes doodgesteek het in Jouberton. Die paartjie was glo die vorige aand in ŉ argument betrokke. In nog ŉ voorval in Jouberton het drie mans glo ŉ ander man met klippe doodgegooi. “Die oorledene se lyk is in ŉ veld gevind en sy regteroor, bo-lip en neus is verwyder,” het Makau gesê. Een verdagte is in hegtenis geneem terwyl die ander twee verdagtes steeds soek is. Die verdagte sal Dinsdag in die Klerksdorp-landdroshof verskyn. Gawie Willeme (32) het intussen Maandag in die Vryburg-landdroshof verskyn op aanklag van moord. Die saak is tot Vrydag uitgestel wanneer hy om borg sal aansoek doen. Hy bly in aanhousding. Willeme het na bewering Sondag ŉ man in sy nek gesteek. Die slagoffer is in die hospitaal oorlede.